สสว. ร่วมกับหอการค้าไทย หนุนแคมเปญ “ช้อปของดี SME ไทย ไฟต์โควิด” บนแพลตฟอร์ม Shopee
นายวีระพงศ์ มาลัย ผู้อำนวยการสำนักงานส่งเสริมวิสาหกิจขนาดกลางและขนาดย่อม (สสว.)เปิดเผยว่า ปีนี้ สสว. ดำเนินโครงการร่วมกับหลายหน่วยงานในการพัฒนาผู้ประกอบการ SME ทั่วประเทศ โดยโครงการพัฒนาศักยภาพและช่องทางการตลาดเชิงลึก สำหรับผู้ประกอบการ SME ปีงบประมาณ 2564 หรือ “SME สีสันถิ่นไทย หอการค้าแฟร์” ซึ่งร่วมกับหอการค้าไทย เป็นหนึ่งในโครงการที่มีวัตถุประสงค์ เพื่อสร้างโอกาสด้านการตลาดและสร้างรายได้ให้แก่ผู้ประกอบการ SME ทุกกลุ่มทั่วประเทศ แต่เนื่องจากสถานการณ์โควิด-19 ทำให้ต้องงดการจัดงาน จึงได้ร่วมมือกับหอการค้าไทย สนับสนุนให้ผู้ประกอบการที่ได้ลงทะเบียนเตรียมออกบูธในจังหวัดต่างๆ เปิดร้านค้าออนไลน์บนแพลตฟอร์ม  Shopee ภายใต้แคมเปญ “ช้อปของดี SME ไทย ไฟต์โควิด” เพื่อส่งเสริมให้ผู้ประกอบการได้มีช่องทางการจำหน่ายสินค้าด้านนายสนั่น อังอุบลกุล ประธานกรรมการหอการค้าไทยและสภาหอการค้าแห่งประเทศไทย กล่าวว่า เป็นเรื่องน่ายินดีที่มีผู้ประกอบการให้ความสนใจ เปิดร้านเข้าร่วมแคมเปญกว่า 600 ร้านค้า และนำสินค้าจำหน่ายผ่านช่องทางออนไลน์แล้วกว่า 1,500 รายการ และยังมีผู้ประกอบการให้ความสนใจทยอยเปิดร้านเพิ่มขึ้นอย่างต่อเนื่อง โดยหอการค้าไทยจะคอยเสริมสร้างโอกาสด้านต่างๆ ทั้งช่องทางจำหน่าย แหล่งทุนและการพัฒนาศักยภาพเพื่อให้ผู้ประกอบการเอสเอ็มอีของไทยมีความเข้มแข็งในทุกมิติแคมเปญ  “ช้อปของดี SME ไทย ไฟต์โควิด” บนแพลตฟอร์ม Shopee  ได้คัดสรรสินค้าคุณภาพดีจากผู้ประกอบการ SME ทั่วประเทศ มาจำหน่ายในราคาพิเศษ ตั้งแต่วันนี้ - 20 กันยายนนี้